ઉલ્લેખનીય છે કે, લીસ્ટમાંથી મતદાતાઓનાં નામ ડિલીટ થઇ જતાં કોંગ્રેસ પક્ષ આક્રમક વલણ દાખવતાં કલેક્ટર ઓફીસ પહોંચ્યો હતો અને પાટીદારોથી ડરી ગયેલી ભાજપે તેમના નામ લીસ્ટમાંથી ડિલીટ કરાવ્યા હોવાનો આક્ષેપ કર્યો હતો. આ મામલે ભાજપ નેતા આઇકે જાડેજાએ પ્રેસ કોન્ફરન્સ કરીને કોંગ્રેસના તમામ આક્ષેપોને ફગાવી દીધા હતા. તેમણે કહ્યું હતું કે, હવે પાટીદારો ભાજપ સાથે આવી રહ્યાં છે તેથી કોંગ્રેસના પેટમાં તેલ રેડાયું છે. કોંગ્રેસ આ બાબતને હથિયાર બનાવીને તેની પર રાજકીય રોટલો શેકવાનો પ્રયત્ન કરી રહ્યું છે.